patvirtinta

Vilniaus technologijų mokymo centro

Direktoriaus 2019-05-22

įsakymu Nr. V1-224

**Vilniaus technologijų mokymo centro**

**Pažintinės, kultūrinės, meninės ir kūrybinės veiklos organizavimo**

**tvarkos aprašas**

I. SKYRIUS

Bendrosios nuostatos

1. Vilniaus technologijų mokymo centro (toliau - Centras) pažintinės, kultūrinės, meninės ir kūrybinės veiklos organizavimo tvarkos aprašas (toliau – aprašas) reglamentuoja tikslingą vidurinio ugdymo mokinių pažintinės, kultūrinės, meninės ir kūrybinės veiklos (toliau – pažintinė ir kultūrinė veikla) organizavimą.

2. Aprašas parengtas vadovaujantis Bendraisiais ugdymo planais bei Mokinių pažintinei veiklai skirtų lėšų naudojimo metodinėmis rekomendacijomis.

3. Centro vykdoma pažintinė ir kultūrinė veikla turi būti siejama ne tik su Centro ugdymo tikslais, bet ir su mokinių mokymosi poreikiais ir organizuojama Centre ir už jo ribų.

4. Centras, vadovaudamasis Bendraisiais ugdymo planais, rugsėjo mėn. nustato kiek laiko (dienų, pamokų) skirs pažintinės, kultūrinės, meninės ir kūrybinės veiklos organizavimui mokslo metų eigoje bei kokiu nuoseklumu ši veikla bus vykdoma.

5. Mokiniui, kuris mokosi pagal vidurinio ugdymo programą, pažintinė, kultūrinė, meninė, kūrybinė veikla yra privaloma sudedamoji ugdymo proceso dalis.

6. Pažintinę ir kultūrinę veiklą gali organizuoti ir vykdyti grupių vadovai, dalykų/profesijos mokytojai, pagalbos mokiniui specialistai.

7. Pagrindinės Apraše vartojamos sąvokos:

*Pažintinė ir kultūrinė veikla* – viena iš neformalaus ugdymo formų, skirta skatinti mokinių tautinį, pilietinį ir kultūrinį ugdymą;

*Akcija* – trumpalaikis veikimas, kuriam nors tikslui pasiekti;

*Ekskursija* – trumpiau, kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;

*Išvyka* – organizuotas mokinių grupių keliavimas į numatytą turizmo objektą, konkursą, koncertą panaudojant transporto priemones;

*Konkursas* - lenktyniavimas, varžybos dėl vietos ar apdovanojimo gavimo;

*Netradicinė pamoka* - pamoka netradicinėje erdvėje, pamoka su kviestiniais asmenimis, pamoka, naudojant netradicinius ugdymo metodus;

*Neformalusis ugdymas* – popamokinė veikla ar programos, turinčios tam tikrą švietimo tikslą;

*Projektas* - tai laikina veikla, nukreipta į unikalaus tikslo pasiekimą, turinti savo pradžią ir pabaigą bei baigtinus išteklius;

*Paroda* - ko nors vertingo viešas rodymas; vieta, kur tai rodoma;

*Renginys* – vientisas laiko ir erdvės apribotas žodžių, veiksmų bei vaizdų junginys, skirtas tam tikrai temai atskleisti ir išreikštas atitinkamomis priemonėmis bei metodais;

*Šventė* - iškilmių diena, kurio nors žymaus įvykio atminimui; koks nors didesnio masto renginys;

*Varžybos* - organizuotas mokinių (jų grupių) rungtyniavimas ugdymo tikslais.

II. SKYRIUS

PAŽINTINĖS IR KULTŪRINĖS VEIKLOS

TIKSLAS, UŽDAVINIAI IR PRINCIPAI

8. Pažintinės ir kultūrinės veiklos tikslas – padėti suvokti savo tautos istorijos, kultūros, gamtos savitumą, puoselėti ir išlaikyti tautinę savimonę.

9. Organizuojant pažintinę ir kultūrinę veiklą keliami šie uždaviniai:

9.1. ugdyti kompetencijas, padėsiančias mokiniui formuotis ir išlaikyti tautinę savimonę;

9.2. skatinti naujas pažinimo formas ir metodus;

9.3. skatinti pamokų organizavimą netradicinėse aplinkose už Centro ribų (muziejuose, parodose, gamtoje ir pan.);

9.4. skatinti pažinti savo gyvenamąją vietovę, regioną, šalį, jos papročius bei tradicijas.

10. Organizuojant pažintinę ir kultūrinę veiklą, laikomasi šių principų:

10.1. aktualumo - veikla atitinka pažintinį objektą lankančių mokinių kultūrinę ir socialinę patirtį;

10.2. demokratiškumo – Centro bendruomenė identifikuoja poreikius ir nustato prioritetus;

10.3. prieinamumo – veikla prieinama visiems mokiniams, nepriklausomai nuo jų mokymosi galimybių, rezultatų ir socialinės padėties;

10.4. visuotinumo – lėšos pažintinei veiklai yra skiriamos kiekvienam mokiniui, besimokančiam pagal vidurinio ugdymo programą.

III. SKYRIUS

PAŽINTINĖS IR KULTŪRINĖS VEIKLOS ORGANIZAVIMAS IR VYKDYMAS

11. Pažintinei ir kultūrinei veiklai skirtos dienos per mokslo metus įskaičiuojamos į mokymosi dienų skaičių ir organizuojamos pagal pažintinės, kultūrinės, meninės ir kūrybinės veiklos organizavimo rekomendacijas (1 priedas), aprobuotas skyriaus mokytojų tarybos sekcijos sprendimu.

12. Mokiniams skiriama pažintinė ir kultūrinė veikla:

12.1. kultūriniams ir sportiniams Centro renginiams;

12.2. dalykiniams /profesijos konkursams ir olimpiadoms;

12.3. Centro mokinių profesiniam informavimui ir konsultavimui;

12.4. prevencinių programų įgyvendinimui;

12.5. išvykoms ir ekskursijoms;

12.6. kultūrinio ugdymo dienoms (muziejų, parodų lankymui);

12.7. integruotoms ir netradicinėms pamokoms.

13. Renginius Centro skyriuose inicijuoja administracija, bendrojo ugdymo, profesijos mokytojai, neformaliojo ugdymo būrelių vadovai, mokiniai.

14. Renginiai organizuojami atsižvelgiant į Centro tikslus, ugdymo turinį. Tradiciniai renginiai įrašomi į Skyriaus pažintinės, kultūrinės, meninės ir kūrybinės veiklos planą (2 priedas).

15. Skyriuose renginių organizavimą koordinuoja skyrių vedėjai, Centro renginių – direktoriaus pavaduotojas ugdymui arba kitas direktoriaus įsakymu paskirtas asmuo.

16. Pažintinę ir kultūrinę veiklą organizuoja mokytojai, grupių vadovai, mokytojų metodinės grupės, pagalbos mokiniui specialistai:

16.1. lietuvių kalbos, teatro, gamtos, tiksliųjų, socialinių mokslų mokytojams vadovaujant mokiniai dalyvauja mokyklos, miesto ir šalies koncertuose, konkursuose, viktorinose, projektuose, festivaliuose;

16.2. kalbų mokytojai, bibliotekų/skaityklų darbuotojai, neformaliojo ugdymo/būrelių vadovai organizuoja atskirų kalbų dienas ar savaites, filologų konkursus, kitus renginius;

16.3. socialinių mokslų mokytojai organizuoja pilietines akcijas, valstybinių datų minėjimus, istorijos savaites;

16.4. gamtamokslinių, tiksliųjų dalykų mokytojai organizuoja gamtos, tiksliųjų mokslų savaites, ekologijos akcijas ir pan.

16.5. kūno kultūros mokytojai organizuoja sporto renginius, bendruomenės sporto šventes;

16.6. vadovaujant profesijos mokytojams, mokiniai dalyvauja įvairiose miesto rengiamose parodose, mugėse, labdaringose akcijose bei organizuoja parodas, projektus Centre; profesijos mokytojai organizuoja „Profesijų dienų“ renginius, profesinio meistriškumo konkursus, susitikimus su darbdavių ir profesijos atstovais ir pan., vidinius projektus pagal dėstomą dalyką, inicijuoja renginius Centro/miesto/šalies/tarptautiniu mastu, ugdymo procesą netradicinėse aplinkose;

16.7. dorinio ugdymo mokytojai organizuoja dorinio ugdymo savaitę ar dienas, tolerancijos ugdymo ir kt. projektus;

16.8. socialiniai pedagogai organizuoja prevencinius renginius, projektus;

16.9. I kurso (III gimnazijos klasės) mokiniai bei grupių vadovai rengia dvyliktokų šimtadienį;

16.10. II kurso (IV gimnazijos klasės) mokiniai bei grupių vadovai (kartu su /arba mokinių komitetu/ais) organizuoja pirmakursių krikštynas;

16.11. bibliotekų darbuotojai organizuoja nacionalinei bibliotekų savaitei skirtus renginius, rašytojų sukaktis, profesinio informavimo ir konsultavimo akcijas;

16.12. metodinės grupės organizuoja dalykines savaites, mokinių tiriamųjų darbų konferencijas, mokinių darbų parodas;

16.13. neformalaus ugdymo vadovai organizuoja renginius pagal savo veiklos pobūdį (šventės/ parodos, pristatymai, išvykos);

16.14. skyrių vedėjai arba jų įgalioti asmenys, pasitelkdami mokytojus bei mokinius, organizuoja tradicines – Rugsėjo 1-osios, Mokytojų dienos, Diplomų įteikimo šventes.

17. Pažintinę ir kultūrinę veiklą gali organizuoti ir kitos srities specialistas, išmanantis tą sritį (pvz. dainų konkursą - kūno kultūros mokytojas).

18. Pažintinė ir kultūrinė veikla vykdoma tokia tvarka:

18.1. Pažintinės ir kultūrinės veiklos organizatorius, ne vėliau kaip prieš 3 dienas praneša skyriaus vedėjui apie numatomą veiklą, t.y. pateikia prašymą organizuoti pažintinę ir kultūrinę veiklą (3 priedas) ir veiklos aprašą (4 priedas), kuriame nurodo veiklos pavadinimą, tikslus ir uždavinius, tikslinę grupę, datą/ laiką/ vietą/ trukmę; veiklos eigą, kitą svarbią informaciją. Jei pažintinė ir kultūrinė veikla vykdoma pagal skyriaus ar Centro veiklos programą, prašymo teikti nereikia.

18.2. Konkursams, projektams rengiami konkurso/projekto nuostatai. Centro renginių nuostatus, suderintus su skyriaus vedėju ir direktoriaus pavaduotoju ugdymui, tvirtina Centro direktorius.

18.3. Mokytojas, organizuojantis mokinių išvyką ar ekskursiją (išvykos vadovas), instruktuoja mokinius saugos ir sveikatos klausimais, pasirašytinai supažindina su saugaus elgesio taisyklėmis ir ne vėliau, kaip prieš dieną pateikia skyriaus vedėjui išvykos dalyvių sąrašą. Visi mokiniai pasirašo išvykoje dalyvaujančių mokinių saugos instruktavimo lape (5 priedas). Didesnei nei 15 mokinių grupei skiriami du vadovai.

18.4. Išvykos organizatorius informaciją apie organizuojamą renginį/išvyką pažymi el. dienyne skiltyje „Kalendorius“, nurodant įvykio pavadinimą, datą, laiką, įvykio vietą, trumpą aprašymą (dalyvių grupės Nr., įvykio temą, atsakingą asmenį). Informaciją apie mokinius pateikia mokymo dalies administratoriui, kuris ne vėliau, kaip išvykos dieną skelbia dalyvių sąrašą elektroninio dienyno sistemoje, informuodamas apie išvyką dalykų mokytojus, mokinius, mokinių tėvus (globėjus), jei išvyka vyksta pamokų metu, nurodant veiklos tikslus, maršrutą, išvykimo ir atvykimo laiką ir vietą, finansines išlaidas (jei tokios yra);

18.5. Mokytojas gali organizuoti išvyką tik susipažinęs su Vaikų turizmo renginių organizavimo aprašu, patvirtintu Lietuvos Respublikos švietimo ir mokslo ministro 2005-03-01 įsakymu Nr. ISAK-330. Mokytojas atsako už mokinių saugumą ir sveikatą pažintinės ir kultūrinės veiklos metu.

18.6. Dėl išvykų, ekskursijų, Centro renginių ar kitų ne skyriaus teritorijoje vykstančių renginių organizavimo rengiami Centro direktoriaus įsakymai.

18.7. Jei renginys vyksta pamokų metu mokytojas, organizuojantis renginį, informuoja apie tai grupėje dėstančius mokytojus.

18.8. Susidarius situacijai, kurios metu atsiranda grėsmė mokinių saugumui ir/ar sveikatai, pakeičia scenarijų, planą, maršrutą, sustabdo arba nutraukia pažintinę ir kultūrinę veiklą.

18.9. Iškilus pavojui skambina bendruoju pagalbos telefonu numeriu 112.

18.10. Informuoja administraciją ir tėvus apie pažeidėjus, incidentus, nelaimingus atsitikimus, traumas.

19. Pažintinė ir kultūrinė veikla registruojama elektroninio dienyno sistemos skiltyje „Kita veikla“ nurodant datą, veiklos turinį bei trukmę, jei veikla buvo vykdoma ne pamokų metu. Veiklą fiksuoja organizuojantys mokytojai.

20. Mokytojai vykdantys pažintinę ir kultūrinę veiklą pamokų metų el. dienyne skiltyje „Pastabos apie pamoką“ įrašo „Pamoka vyko pagal (tos dienos veiklos pavadinimas) veiklą“. Dienynas pildomas pagal tos dienos tvarkaraštį.

21. Į praleistų per mokslo metus pamokų skaičių įskaičiuojamos ir praleistos pamokinės pažintinės ir kultūrinės veiklos (valandų skaičius).

**IV. SKYRIUS**

**MOKAMŲ RENGINIŲ ORGANIZAVIMAS**

22. Rekomenduojama Centre organizuoti nemokamus renginius. Mokami renginiai organizuojami vadovaujantis teisės aktų nustatyta tvarka.

23. Mokamas paslaugas teikiantys kolektyvai privalo pateikti:

23.1. dokumentą, patvirtinantį leidimą užsiimti pramogine, edukacine veikla;

23.2. higienos centro leidimą, jei programa atliekama su gyvūnais;

23.3. rekomendacijas ar atsiliepimus, detalią informaciją apie siūlomą programą;

23.4. trumpą renginio anotaciją (prideda programą);

23.5. renginio datą, jo pradžios ir pabaigos laiką, renginio vietą, numatomą dalyvių skaičių;

23.6. ne mažiau, kaip dviejų renginio organizatorių vardus, pavardes, kontaktus.

24. Su mokamas paslaugas teikiančiais teikėjais, sudaroma bendradarbiavimo sutartis.

25. Mokamo renginio kaina nustatoma susitarimo pagrindu.

26. Mokiniams mokant už renginius, jiems turi būti išduodami oficialūs bilietai.

**V. SKYRIUS**

**BENDRIEJI REIKALAVIMAI RENGINIAMS**

27. Visuose renginiuose mokiniai dalyvauja savanoriškai, prižiūrimi mokytojų.

28. Pamokų metu galima vykdyti tik tuos renginius, kurie susiję su programų ugdymo turiniu. Kiti pramoginiai, kultūriniai renginiai organizuojami po pamokų.

29. Jei renginys organizuojamas pamokų metu, mokytojai bei administracija privalo stebėti renginio eigą ir užtikrinti mokinių ir priemonių saugumą.

30. Rekomenduojama renginių trukmė – 45 - 90 min.

31. Renginio organizatoriai prieš renginį ir po jo sutvarko patalpas.

32. Renginio metu, pastebėjus mokinių elgesio normų pažeidimus (alkoholio vartojimą, rūkymą ir kt.), mokiniai pašalinami iš renginio; išskirtinais atvejais renginys nutraukiamas.

33. Po renginio, ne vėliau, kaip per tris dienas renginio organizatorius skyriaus vedėjui pateikia ataskaitą (pageidautina: straipsnis į svetainę ir keletas nuotraukų) elektronine forma apie įvykusį renginį.

34. Renginio organizatorių siūlymu konkursų/ viktorinų nugalėtojai gali būti apdovanojami padėkomis, garbės raštais, diplomais, sertifikatais, suvenyrais ar kt.

Vilniaus technologijų mokymo centro

Pažintinės, kultūrinės, meninės ir

kūrybinės veiklos organizavimo tvarkos aprašo

1 priedas

**Vilniaus technologijų mokymo centro**

**pažintinės, kultūrinės, meninės ir kūrybinės veiklos organizavimo skyriuje rekomendacijos**

Rugsėjo mėn. metodinės darbo grupės priima sprendimą, kiek pamokų bus skirta kultūrinei, meninei, pažintinei, kūrybinei, sportinei, praktinei bei ugdymo karjerai veikloms per mokslo metus.

Rekomenduojama vykdyti:

1. kultūros paveldo, meninės veiklos, profesinio informavimo, ugdymo karjerai planavimo, darnaus vystymosi integruotus projektus, dalykines, pažintines ekskursijas, išvykas, netradicines pamokas, integruotų pamokų sesijas;

2. prevencines programas bendradarbiaujant su kitomis švietimo įstaigomis, organizacijomis, draugijomis.

Šios veiklos organizuojamos pagal VTMC pažintinės, kultūrinės, meninės ir kūrybinės veiklos organizavimo tvarkos aprašą bei Skyriaus pažintinės, kultūrinės, meninės ir kūrybinės veiklos planą.

Rekomenduojami renginiai ir veiklos:

|  |  |
| --- | --- |
| Laikas | Veikla |
| Rugsėjo mėn. | Mokslo ir žinių šventės Rugsėjo 1- osios renginys. |
| Rugsėjo mėn. | I kurso mokinių (po 10 klasių) adaptacijos programa. |
| Spalio mėn. | Mokinių savivaldos diena / Mokytojų dienos renginiai. |
| Balandžio mėn. | Švaros diena „Gyvenkime be šiukšlių“ arba akcija „DAROM“. |
| 2 dienos per metus (rudenį, pavasarį) | Dienos, skirtos civilinei ir priešgaisrinei saugai. |
| 1-3 dienos per metus | Mokinių profesinis informavimas ir konsultavimas, sudarant sąlygas mokiniui susipažinti su darbo pasauliu darbo vietose bei karjeros planavimo užsiėmimai. |
| 1-3 dienos per metus | Mokinių pažintinės ekskursijos, išvykos (rekomenduojama mokinių atostogų metu bei brandos egzaminų dienomis). |
| 2 dienos per metus | Kultūrinės dienos (muziejų, parodų lankymas), prevencinės ir sveikatinimo programos, integruotos ir netradicinės pamokos ir dienos, projektai. |

Pažintinė veikla ir profesinis konsultavimas, ugdymas karjerai vykdomi iš šioms veikloms, skirtų mokinio krepšelio lėšų, pagal Lietuvos Respublikos švietimo, mokslo ir sporto ministerijos rekomendacijas ir steigėjo nustatytą tvarką. Veiklos ir išvykos registruojamos apraše numatyta tvarka.

Vilniaus technologijų mokymo centro

Pažintinės, kultūrinės, meninės ir

kūrybinės veiklos organizavimo tvarkos aprašo

2 priedas

**VILNIAUS TECHNOLOGIJŲ MOKYMO CENTRO**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SKYRIAUS**

**pažintinės, kultūrinės, meninės ir kūrybinės veiklos planas**

| **Eil. Nr.** | **Veiklos pavadinimas** | **Atsakingi asmenys** | **Laikotarpis** | **Planuojamos lėšos** |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pastaba. Atsakingi asmenys po renginio parengia informaciją skyriaus interneto tinklapiui.

APROBUOTA:

Mokytojų tarybos sekcijos

201X-XX- XX d. protokoliniu nutarimu Nr.

Vilniaus technologijų mokymo centro

Pažintinės, kultūrinės, meninės ir

kūrybinės veiklos organizavimo tvarkos aprašo

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos)

Vilniaus technologijų mokymo centro

Direktoriui V. Klemkai

**P R A Š Y M A S**

**DĖL PAŽINTINĖS IR KULTŪRINĖS VEIKLOS ORGANIZAVIMO**

\_\_\_\_\_\_\_\_\_\_\_\_\_\_\_\_\_\_\_

(data)

Vilnius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

SUDERINTA

Skyriaus vedėjas

(vardas, pavardė, parašas, data)

Vilniaus technologijų mokymo centro

Pažintinės, kultūrinės, meninės ir

kūrybinės veiklos organizavimo tvarkos aprašo

4 priedas

**VILNIAUS TECHNOLOGIJŲ MOKYMO CENTRO**

**PAŽINTINĖS IR KULTŪRINĖS VEIKLOS APRAŠAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Tema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veiklos organizatorius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tikslas (ai), uždaviniai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Data, laikas, trukmė: |  |
| Dalyviai (tikslinė grupė) |  |
| Veiklos turinys (tematika, programos dermė su ugdymo programa ir mokinių ugdytinomis kompetencijomis) |  |
| Lankytini objektai (vieta) |  |
| Mokinių veikla  |  |
| Siektini rezultatai (pagilintos turi - mos ir/ar įgytos naujos mokinių kompetencijos, pasiekimai ir pažanga) |  |
| Kita svarbi informacija |  |

Veiklos organizatorius:

 \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Vilniaus technologijų mokymo centro

Pažintinės, kultūrinės, meninės ir

kūrybinės veiklos organizavimo tvarkos aprašo

5 priedas

VILNIAUS TECHNOLOGIJŲ MOKYMO CENTRO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SKYRIAUS

Saugaus elgesio ir kiti instruktažai

|  |
| --- |
| **Grupė: .....................................** |
|  |
| **Instruktažo turinys** | Su saugaus elgesio taisyklėmis susipažinau |
| **Mokytojo vardas, pavardė, parašas** |  |
| **Eil. nr.** | **Vardas, pavardė** | **Data** |
|   |
| 1 |  |   |
| 2 |  |   |
| 3 |  |   |
| 4 |  |   |
| 5 |  |   |
| 6 |  |   |
| 7 |  |   |
| 8 |  |   |
| 9 |  |   |
| 10 |  |   |
| 11 |  |   |
| 12 |  |   |
| 13 |  |   |